Η περιοδοντική νόσος ως πιθανός παράγοντας πρόκλησης συστηματικής φλεγμονώδους αντίδρασης στο σκύλο:
Creators: name: Κούκη, Μαρία Ιωάννη
Publisher: name: Aristotle University of Thessaloniki
Year: 2010
Subjects: Περιοδοντική νόσος
Συστηματική φλεγμονώδης αντίδραση
Σκύλος
Periodontal disease
Systemic inflammatory response
Dog

description: Η περιοδοντική νόσος είναι η συχνότερη νόσος, όχι μόνο της στοματικής κοιλότητας, αλλά και η συχνότερη επί του συνόλου των νοσημάτων στο σκύλο. Χαρακτηρίζεται από καταστροφή των στηρικτικών ιστών του δοντιού, δηλαδή του περιοδοντίου από μικροοργανισμούς. Έχει βρεθεί ότι, σε όλες τις μορφές της, προσβάλει το 70% των σκύλων ηλικίας άνω των τριών ετών. Η οδοντική μικροβιακή πλάκα αποτελεί τον κύριο αιτιολογικό παράγοντα της νόσου. Στη στοματική κοιλότητα του σκύλου, υπάρχουν πάνω από 700 είδη μικροοργανισμών.Από μελέτες που έχουν πραγματοποιηθεί στον άνθρωπο πιστεύεται ότι η περιοδοντική νόσος σχετίζεται με διάφορα συστηματικά νοσήματα, αλλά και με την διέγερση της αντίδρασης οξείας φάσης. Η σημαντικότερη από τις πρωτεΐνες οξείας φάσης για το σκύλο είναι η C-αντιδρώσα πρωτεΐνη (Creactive protein, CRP). Στην παρούσα μεταπτυχιακή εργασία μελετήθηκε η πιθανή πρόκληση συστηματικής φλεγμονώδους αντίδρασης, σε σκύλους οι οποίοι πάσχουν από περιοδοντική νόσο. Συμπεριλήφθηκαν 71 ιδιόκτητοι σκύλοι που προσκομίστηκαν στην μονάδα Χειρουργικής-Μαιευτικής της Κλινικής Ζώων Συντροφιάς της Κτηνιατρικής Σχολής του Α.Π.Θ. κατά το χρονικό διάστημα Απρίλιος 2009 - Ιούνιος 2010. Οι σκύλοι που επιλέχθηκαν για να συμπεριληφθούν στη μελέτη έλαβαν γενική αναισθησία, με σκοπό να υποβληθούν σε θεραπεία της περιοδοντικής νόσου ή σε άλλες επιλεγμένες χειρουργικές επεμβάσεις (π.χ. ωοθηκυστερεκτομή). Σε αυτούς μετρήθηκε η συγκέντρωση της CRP και της αλβουμίνης στον ορό του αίματος, ο αιματοκρίτης καθώς και ο αριθμός των λευκοκυττάρων και ο απόλυτος αριθμός των ουδετερόφιλων πολυμορφοπύρηνων κυττάρων στο ολικό αίμα. Επιπλέον, εκτιμήθηκε η αιμορραγία των ούλων με τη χρήση του δείκτη TMPS-G και η καταστροφή των περιοδοντικών ιστών μέσω του δείκτη TMPS-Padj. Τα ζώα που επιλέχθηκαν, ανήκαν και στα δύο φύλα και ήταν ενήλικα. Από τη στατιστική επεξεργασία των αποτελεσμάτων προέκυψε ότι υπάρχει στατιστικώς σημαντική γραμμική συσχέτιση μεταξύ της φλεγμονής των περιοδοντικών ιστών, όπως αυτή εκφράζεται από το δείκτη TMPS-G, και της αύξησης της συγκέντρωσης της CRP στο αίμα. Δηλαδή η περιοδοντική νόσος, ίσως κατά τις περιόδους έξαρσής της, προκαλεί χαμηλού βαθμού φλεγμονώδη αντίδραση στο σκύλο. Όμως, η έκταση της περιοδοντικής βλάβης, όπως εκτιμήθηκε μέσω του δείκτη TMPS-Padj, δε φαίνεται να σχετίζεται με ανάλογη αύξηση της CRP. Επίσης, βρέθηκε ότι υπάρχει στατιστικώς σημαντική συσχέτιση μεταξύ της φλεγμονής των περιοδοντικών ιστών και της αύξησης του αριθμού των λευκοκυττάρων και των ουδετερόφιλων πολυμορφοπύρηνων στο αίμα των ζώων που έπασχαν από περιοδοντική νόσο, αν και ο αριθμός τους βρισκόταν εντός φυσιολογικών ορίων. Το γεγονός αυτό, είναι επίσης πιθανό να συνδέεται με τις περιόδους έξαρσης της νόσου. Τέλος, δε βρέθηκε καμία στατιστικώς σημαντική συσχέτιση μεταξύ της συγκέντρωσης του αιματοκρίτη και των υπολοίπων παραμέτρων. Η περιοδοντική νόσος στο σκύλο, δε φαίνεται να προκαλεί αναιμία της χρόνιας νόσου. Με βάση τα ευρήματα της μελέτης μας, οδηγούμαστε στο συμπέρασμα ότι η περιοδοντική νόσος, πιθανώς, προκαλεί μικρού βαθμού συστηματική φλεγμονώδη αντίδραση στο σκύλο, η οποία, όμως, φαίνεται να μην εξαρτάται από τη βαρύτητα της νόσου.
description: Periodontal disease is the most common disease that affects adult dogs. It is characterized by periods of active destruction and others of quiescence. The disease is an inflammatory process mediating destruction of periodontal tissues and is triggered by bacteria pathogen. In general, the immune system responses, by releasing certain inflammatory mediators from the immune cells and by generating a non specific response, the Acute Phase Reaction (AAP). Subsequently, the synthesis of the Acute Phase Proteins (APPs) starts in the liver. In the dog, C-reactive protein (CRP) represents one of the major APPs, whereas, albumin is its most important negative counterpart. The aim of this study was to determine whether periodontal disease causes systemic inflammatory response, in otherwise healthy dogs. Seventy-one dogs that were admitted (April 2009-June2010) at the Unit of Surgery and Obstetrics of the Aristotle University were enrolled in the study. These dogs were anesthetized in order to undergo periodontal disease treatment or other routine surgeries (e.g. ovariohysterectomy). Blood was drawn before premedication and CRP levels, white blood cell (WBC) count, polymorphonuclear cell (PMN) count, the hematocrit and the albumin levels were measured for each animal. The gingival bleeding was estimated with the TMPS-G index and the periodontal destruction was estimated with the TMPSPadj index in all dogs. There was a statistically significant relationship between the inflammation of the periodontal tissues (as described by the TMPS-G index) and CRP levels in the blood of healthy dogs. This means that periodontal disease, possibly during the active periods, causes systemic inflammatory response in the dog. However, there was no correlation between the periodontal destruction index (TMPS-Padj) and CRP levels. The statistical analysis also revealed that the WBC and PMN counts were positively correlated with the gingival bleeding index, although WBC counts were within normal ranges in all dogs. The counts might also be elevated during the active periods of the disease. Finally, no correlation was found between the hematocrit concentration and any other of the estimated parameters. It seems that periodontal disease does not cause anemia of chronic disease in the dog. According to the results of our study, we can assume that periodontal disease causes a low grade systemic inflammatory response in the dog.